Arten er kritisk truet (CR) med bakgrunn i et antatt svært begrenset forekomstareal, kombinert med kraftig fragmentering og pågående nedgang i utbredelsesområde, forekomstareal og areal og kvalitet på habitatet. Artens kjente forekomstareal er på 4 km2, mens estimert forekomstareal er på 9 km2 (4-20 km2). Arten er kraftig fragmentert fordi det er antatt at over halvparten av individene finnes i relativt små og delvis isolerte delpopulasjoner.